Dr  Konservatismus isch entstande as Reaktion uf die Französischi Revolution mit dr Terrorherrschaft vom Robespierre und vo andere Revolutionäre. Gegen e Umsturz vo de bestehende Verheltnis und dr Diktatur, wo drmit verbunde gsi isch, het dr Konservatismus die "gueti und bewährti Ornig" bedont (lueg Edmund Burke). Modernismus oder Progressivismus si d Gegepol vom Konservatismus.